**Metodologia pentru calculul punctajului aferent proiectului**

**Măsura M4/6B – Servicii de bază pentru economie și pentru populația rurală (Centre comunitare multifuncționale)**

**Modul în care sunt abordate, punctate criteriile de evaluare este descris mai jos.**

**CS1– Întreținerea și asigurarea funcționării centrului comunitar multifuncțional în parteneriat (ex. cu alte comune, ONG-uri)=10 puncte**

Proiectul este derulat în parteneriat local, incluzând 3 sau mai mulți parteneri = 10 puncte

Programul este derulat în parteneriat local, incluzând 1- 2 parteneri = 5 puncte

Programul NU este derulat în parteneriat local = 0 puncte

Întreținerea și asigurarea funcționării centrului comunitar multifunctional în parteneriat va fi dovedit prin descrierea, detalierea și argumentarea oferită în Studiul de fezabilitate/memoriu justificativ și prin Protocoalele de parteneriat încheiate.

Se verifică în Anexa 2 – Studiu de Fezabilitate / Memoriu Justificativ. Proiectul trebuie să facă descriere, detaliere și argumentare EXPLICITĂ privind asigurarea funcționării centrului comunitar împreună cu alți parteneri - pentru obținerea punctajului alocat acestui criteriu.

Se verifică Protocoalele de parteneriat anexate – să fie originale; punctajul se acordă în funcție cu numărul de parteneriate care au prevăzute responsabilități concrete și care sunt prezentate EXPLICIT și în Studiul de fezabilitate/Memoriul justificativ.

**CS2. Dotarea clădirilor cu sisteme care utilizează energie regenerabilă = 5 puncte**

* Proiectul propune cel puțin un element de energie regenerabilă: 5 puncte
* Proiectul NU propune investiții in energie regenerabila: 0 puncte

Ponderea investiției în energia regenerabilă va fi descrisă, detaliată și argumentată în Studiul de fezabilitate/Memoriu justificativ.

Se verifică în Anexa 2 – Studiu de Fezabilitate / Memoriu Justificativ. Proiectul trebuie să facă descriere, detaliere și argumentare EXPLICITĂ privind investițiile propuse în energie regenerabilă - pentru obținerea punctajului aferent fiecărui din cele două subcriterii.

**CS3. Crearea de noi locuri de muncă cu normă întreagă = 20 puncte**

* Investiția conduce la crearea a minim doua locuri de munca nou create:20 puncte
* Investiția conduce la crearea unui loc de munca: 15 puncte
* Investiția nu conduce la crearea de locuri de muncă**:** 0 puncte

Numărul de locuri de muncă nou create va fi descris, detaliat și argumentat în Studiul de fezabilitate/memoriu justificativ propus.

Reprezentantul legal al solicitantului va anexa o declarație cu privire la numărul de locuri de muncă noi, create prin proiect. Este considerat loc de muncă nou creat un loc de muncă cu normă întreagă.

Se verifică în Anexa 2 – Studiu de Fezabilitate / Memoriu Justificativ. Proiectul trebuie să facă descriere, detaliere și argumentare EXPLICITĂ privind numărul de locuri de muncă create și responsabilitățile acestora; se verifică existența declarației privind numărul de locuri de muncă noi create. Ambele criterii trebuie îndeplinite concomitent (detaliere explicită și existența declarației)pentru obținerea punctajului aferent acestui criteriu.

**CS4– Folosirea resurselor locale = 10 puncte**

Proiectul folosește peste 50% resurse locale în implementare - 10 puncte

Proiectul folosește cel puțin o resursă locală în implementare – 5 puncte

Proiectul nu folosește resurse locale în implementare – 0 puncte.

Ponderea folosirii resurselor locale în implementarea proiectului va fi descrisă, argumentată și detaliată în Studiul de fezabilitate/memoriu justificativ.

Se verifică în Anexa 2 – Studiu de Fezabilitate / Memoriu Justificativ. Proiectul trebuie să facă descriere, detaliere și argumentare EXPLICITĂ privind folosirea resurselor locale – și ponderea acestor resurse în valoarea totală a proiectului.

Se verifică Studiul de fezabilitate, bugetul proiectului, pentru corelarea cu ponderea folosirii resurselor locale.

Dacă lipsește o detaliere și argumentare EXPLICITĂ modul în care proiectul va folosi resursele locale, dar dacă acestea sunt evidente – punctajul maxim care va putea fi oferit va fi 5 puncte.

**CS5. Abordarea Clisurii Dunării ca întreg = 5 puncte**

* Proiectul deservește nevoile locuitorilor/turiștilor din 2 sau mai multe UAT-uri = 5 puncte
* Proiectul deservește nevoile locuitorilor/turiștilor dintr-un singur UAT = 0 puncte

Abordarea Clisurii Dunării ca întreg va fi dovedită prin descrierea, detalierea și argumentarea oferită în Studiul de fezabilitate/Memoriul justificativ și prin Protocoalele de parteneriat încheiate.

Se verifică în Anexa 2 – Studiu de Fezabilitate / Memoriu Justificativ. Proiectul trebuie să facă descriere, detaliere și argumentare EXPLICITĂ privind deservirea nevoilor locuitorilor din minim 2 UAT-uri - pentru obținerea punctajului alocat acestui criteriu.

Se verifică Protocoalele de parteneriat anexate – să fie originale, să acopere 2 UAT-uri și să aibă prevăzute responsabilități concrete.

**CS6. Implicarea tinerilor in cadrul proiectelor = 5 puncte**

* Proiectul propus se adresează tinerilor: 5 puncte
* Proiectul propus nu se adresează tinerilor: 0 puncte

Implicarea tinerilor în cadrul activităților dezvoltate va fi descrisă și detaliată clar în Studiul de fezabilitate/Memoriu justificativ. În Studiul de fezabilitate va fi descris, argumentat și detaliat modul în care investiția răspunde nevoilor tinerilor.

Se verifică în Anexa 2 – Studiu de Fezabilitate / Memoriu Justificativ. Proiectul trebuie să facă descriere, detaliere și argumentare EXPLICITĂ privind modul în care proiectul răspunde nevoilor tinerilor - pentru obținerea punctajului aferent criteriului. Dacă lipsește o detaliere și argumentare EXPLICITĂ a modului în care proiectul răspunde nevoilor tinerilor – criteriul nu va fi punctat.

**CS7. Deschiderea investiției/serviciului către grupuri vulnerabile – accesibilitatea pentru grupuri vulnerabile = 15 puncte**

* Proiectul propune integrarea persoanelor aparținând grupurilor vulnerabile = 15 puncte
* Proiectul NU propune integrarea persoanelor aparținând grupurilor vulnerabile = 0 puncte

Solicitantul va demonstra cu studiul de fezabilitate/memoriul justificativ și cu acordurile de parteneriat încheiate impactul asupra persoanelor aparținând grupurilor vulnerabile.

Se verifică în Anexa 2 – Studiu de Fezabilitate / Memoriu Justificativ. Proiectul trebuie să facă descriere, detaliere și argumentare EXPLICITĂ privind investiția legată de sprijinul persoanelor aparținând grupurilor vulnerabile - pentru obținerea punctajului aferent criteriului. Se asemenea, solicitantul poate atașa parteneriate cu organizații care sprijină integrarea grupurilor vulnerabile – cu responsabilități și atribuții clare.

Dacă lipsește o detaliere și argumentare EXPLICITĂ a modului în care proiectul va propune integrarea persoanelor aparținând grupurilor vulnerabile – criteriul nu va fi punctat.

**CS8. Principiul contribuției la Obiectivele transversale (mediu si climă) =10 puncte**

* Proiectul contribuie la cele 2 obiective transversale =10 puncte
* Proiectul contribuie la unul din cele 2 obiective transversale =5 puncte
* Proiectul NU contribuie la realizarea nici unui obiectiv transversal =0 puncte

Solicitantul va demonstra cu studiul de fezabilitate/memoriu justificativ și cu alte anexe (dacă este cazul) aspectele/componentele legate de climă și de protejarea mediului înconjurător implementate prin proiect.

Proiectele vor preciza și detalia clar și concret în studiul de fezabilitate care este componenta de sensibilizare cu privire la *problemele de mediu,* *de protecția mediului și de atenuarea schimbărilor climatice și de adaptare la acestea;*

Se verifică în Anexa 2 – Studiu de Fezabilitate / Memoriu Justificativ. Proiectul trebuie să facă descriere, detaliere și argumentare EXPLICITĂ ***asupra problemelor de mediu,* *de protecția mediului și/sau de atenuarea schimbărilor climatice și de adaptarea la acestea*** pentru obținerea punctajului maxim de 10 puncte.

Dacă nu prezintă EXPLICIT dar are elemente ***de atragere a atenției asupra problemelor de mediu,* *de protecția mediului și aspectelor privind atenuarea schimbărilor climatice și de adaptarea la acestea*** – evaluatorii NU vor puncta acest criteriu.

Proiectul va primi punctajul 5 puncte dacă va demonstra UNUL dintre aspecte în conformitate cu detalierea de mai sus. Pentru a primi punctajul maxim de 10 puncte, proiectul va demonstra AMBELE aspecte în conformitate cu detalierea de mai sus.

**CS9. Valoarea proiectului (proiectele cu valori mai mici vor fi punctate suplimentar)=15 puncte**

Valoarea proiectului este intre 40.000-70.000 euro= 15 puncte

Valoarea proiectului este cuprinsa intre 70.001-100.000 euro= 5 puncte

Valoarea proiectului este cuprinsa intre 100.001-200.000 euro= 0 puncte

Va fi luată în calcul valoarea totală a cofinanțării publice solicitate – în conformitate cu bugetul proiectului.

**CS10. Integrarea minorităților naționale (vor fi punctate proiectele care au ca beneficiari direcți sau indirecți membrii ai minorităților – în special a minorității rome)= 5 puncte**

* Proiectul propune integrarea minorităților naționale = 5 puncte
* Proiectul NU propune integrarea minorităților naționale = 0 puncte

Solicitantul va demonstra cu studiul de fezabilitate/memoriu justificativ și cu acordurile de parteneriat încheiate impactul asupra minorități/lor naționale (în special a minorității rome).

Se verifică în Anexa 2 – Studiu de Fezabilitate / Memoriu Justificativ. Proiectul trebuie să facă descriere, detaliere și argumentare EXPLICITĂ privind integrarea minorităților naționale - pentru obținerea punctajului aferent criteriului. De asemenea, solicitantul poate atașa parteneriate cu organizații aparținând minorităților naționale – cu responsabilități și atribuții clare.

Dacă lipsește o detaliere și argumentare EXPLICITĂ a modului în care proiectul va propune integrarea minorități/lor naționale – criteriul nu va fi punctat.

**Aplicarea criteriilor de departajare**

**CD1. Valoarea proiectelor** – în cazul proiectelor cu punctaj egal – proiectele cu valoare mai mică vor avea prioritate pentru a fi selectate pentru finanțare;

**CD2. Numarul mai mare al locurilor de munca nou create** – în cazul proiectelor cu punctaj egal și valoare totală egală – proiectele cu număr mai mare de locuri de muncă create vor avea prioritate pentru a fi selectate pentru finanțare;

**CD3. Proiectele depuse in parteneriat public –privat.** În cazul proiectelor cu punctaj egal, valoare totală egală și același număr de locuri de muncă create – vor fi luate în calcul protocoalele de parteneriat încheiate cu parteneri privați – care au fost punctate na criteriul aferent.

**Atenție – Anexa 2 Studiu de fezabilitate/Memoriu justificativ – păstrează modelul standard, pentru a oferi posibilitatea de a descrie investiția și beneficiarilor care fac o investiție cu amplasament în teritoriu și celor care fac o investiție în utilaje sau materiale de promovare care pot fi folosite oriunde în teritoriu (care nu includ construcții-montaj).**